CELEX: 32018R0097
Language: bg
Date: 2018-01-22 00:00:00
Title: Регламент (ЕС) 2018/97 на Комисията от 22 януари 2018 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на подсладители във фини печива (Текст от значение за ЕИП. )

23.1.2018   
            
            
               BG
            
            
               Официален вестник на Европейския съюз
            
            
               L 17/11
            
         РЕГЛАМЕНТ (ЕС) 2018/97 НА КОМИСИЯТА
   от 22 януари 2018 година
   за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на подсладители във фини печива
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               В приложение II към Регламент (ЕО) № 1333/2008 е установен списък на Съюза на добавките в храните, одобрени за употреба в храни, и условията за тяхната употреба.
            
         
               (2)
            
            
               Този списък може да се актуализира в съответствие с общата процедура, посочена в член 3, параграф 1 от Регламент (ЕО) № 1331/2008, по инициатива на Комисията или при постъпване на заявление.
            
         
               (3)
            
            
               Въз основа на информацията, предоставена от държавите членки, Комисията стигна до заключението, че приложение II към Регламент (ЕО) № 1333/2008 следва да бъде изменено по отношение на употребата на Е 950 ацесулфам К, E 951 аспартам, E 952 цикламова киселина и нейните Na и Ca соли, E 954 захарин и неговите Na, K и Ca соли, E 955 сукралоза, E 959 неохесперидин DС, E 961 неотам, E 962 сол на аспартам-ацесулфам и E 969 адвантам във „фини печива за специални хранителни цели“.
            
         
               (4)
            
            
               Употребата на подсладители във „фини печива за специални хранителни цели“ бе разрешена с Директива 94/35/ЕО на Европейския парламент и на Съвета (3). Храната, определена като „фини печива за специални хранителни цели“, включваше „храни, предназначени за хора, които страдат от нарушения на обмяната на въглехидрати (диабетици)“, уредени в Директива 89/398/ЕИО на Съвета (4). С посочената директива бе установено общо определение за „храните, предназначени за специфична хранителна употреба“ и бе предвидено, че могат да бъдат приети специални разпоредби по отношение на „храни, предназначени за хора, които страдат от нарушения на обмяната на въглехидрати (диабетици)“ — категория храни, които попадат в обхвата на определението за храни, предназначени за специфична хранителна употреба.
            
         
               (5)
            
            
               Според направеното в доклада на Комисията (5) заключение относно храните за хора, страдащи от диабет, обаче липсва научна обосновка за определяне на специални изисквания за състава на тези храни. Освен това с Регламент (ЕС) № 609/2013 на Европейския парламент и на Съвета (6) бе премахнато понятието „храни, предназначени за специфична хранителна употреба“, както и понятието „храни, предназначени за хора, които страдат от нарушения на обмяната на въглехидрати (диабетици)“.
            
         
               (6)
            
            
               Поради това разрешаването на употребата на посочените подсладители във „фини печива за специални хранителни цели“ в съответствие с член 7, буква в) от Регламент (ЕО) № 1333/2008 вече не е оправдано и тези продукти не следва да продължат да се предлагат на пазара.
            
         
               (7)
            
            
               Освен това еднаквото прилагане на условията за разрешаване на употребата на подсладители ще се осигури необходимата яснота и ще се гарантира правилното функциониране на вътрешния пазар.
            
         
               (8)
            
            
               Поради това вписванията за добавките в храните Е 950 ацесулфам К, E 951 аспартам, E 952 цикламова киселина и нейните Na и Ca соли, E 954 захарин и неговите Na, K и Ca соли, E 955 сукралоза, E 959 неохесперидин DС, E 961 неотам, E 962 сол на аспартам-ацесулфам и E 969 адвантам по отношение на употребата „само [във] фини печива за специални хранителни цели“ в категория храни 07.2 „Фини печива“ следва да бъдат заличени.
            
         
               (9)
            
            
               Поради това приложение II към Регламент (ЕО) № 1333/2008 следва да бъде съответно изменено.
            
         
               (10)
            
            
               За да се даде възможност на стопанските субекти да се адаптират към новите правила, е целесъобразно да се предвиди преходен период, по време на който фините печива за специални хранителни цели, съдържащи някой от посочените подсладители, да могат да продължат да се предлагат на пазара.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложението към настоящия регламент.
   Член 2
   Фините печива за специални хранителни цели, съдържащи Е 950 ацесулфам К, E 951 аспартам, E 952 цикламова киселина и нейните Na и Ca соли, E 954 захарин и неговите Na, K и Ca соли, E 955 сукралоза, E 959 неохесперидин DС, E 961 неотам, E 962 сол на аспартам-ацесулфам и/или E 969 адвантам, които са били законно пуснати на пазара преди влизането в сила на настоящия регламент, могат да продължат да бъдат предлагани на пазара до изчерпване на складовите наличности.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 януари 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 16.
   
      (2)  ОВ L 354, 31.12.2008 г., стр. 1.
   
      (3)  Директива 94/35/ЕО на Европейския парламент и на Съвета от 30 юни 1994 г. относно подсладители за влагане в храни (ОВ L 237, 10.9.1994 г., стр. 3).
   
      (4)  Директива 89/398/ЕИО на Съвета от 3 май 1989 г. за сближаване на законодателствата на държавите членки относно храни, предназначени за специфична хранителна употреба (ОВ L 186, 30.6.1989 г., стр. 27).
   
      (5)  Доклад на Комисията до Европейския парламент и до Съвета относно храни, предназначени за хора, страдащи от нарушения на обмяната на въглехидрати (диабет) от 1 юли 2008 г. (COM(2008) 392 окончателен).
   
      (6)  Регламент (ЕС) № 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) № 41/2009 и (ЕО) № 953/2009 на Комисията (ОВ L 181, 29.6.2013 г., стр. 35).
   
      ПРИЛОЖЕНИЕ
      В приложение II към Регламент (ЕО) № 1333/2008 част Д се изменя, както следва:
      
                  1.
               
               
                  В категория храни 07.2 „Фини печива“ вписванията за добавките в храните Е 950 ацесулфам К, E 951 аспартам, E 952 цикламова киселина и нейните Na и Ca соли, E 954 захарин и неговите Na, K и Ca соли, E 955 сукралоза, E 959 неохесперидин DС, E 961 неотам, E 962 сол на аспартам-ацесулфам и E 969 адвантам по отношение на употребата „само [във] фини печива за специални хранителни цели“ се заличават.